
BIROULUI  PERMANENT 

AL 

CAMEREI DEPUTAŢILOR


Vă înaintăm, alăturat, raportul comun asupra propunerii legislative privind cartela de acces în instituţiile de învăţământ şi sanitare , trimisă Comisiei pentru învăţământ, ştiinţă, tineret şi sport şi Comisiei pentru sănătate şi familie pentru examinare pe fond, cu adresa nr.Plx 52/2014 din 17 februarie 2014.

În funcţie de obiectul şi conţinutul său, propunerea legislativă face parte din categoria legilor ordinare.

  PREŞEDINTE                                            PREŞEDINTE

 Angel TILVĂR                                           Rodica NASSAR                                                                               

RAPORT COMUN 

asupra propunerii legislative privind cartela de acces 
în instituţiile de învăţământ şi sanitare

 (Plx. 52/2014)


În conformitate cu prevederile art.95 din Regulamentul Camerei Deputaţilor, republicat, prin adresa nr. Plx. 52/17 februarie 2014, Comisia pentru învăţământ, ştiinţă, tineret şi sport şi Comisia pentru sănătate şi familie au fost sesizate spre dezbatere, în fond, cu propunerea legislativă privind cartela de acces în instituţiile de învăţământ şi sanitare.


La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.1140/16.10.2013 )

· avizul negativ  al Comisiei juridice, de disciplină şi imunităţi (nr.Plx 52/25.02.2014)

· avizul negativ al Comisiei pentru buget, finanţe şi bănci  (nr.4c-2/78/13.03.2014)

· punctul de vedere negativ al Guvernului (nr.37/13.01.2014).

Propunerea legislativă are ca obiect de reglementare stabilirea cadrului legal privind obligativitatea introducerii cartelei de acces în instituţiile de învăţământ şi sanitare, de stat şi private, în vederea prevenirii violenţei şi a furturilor.
În conformitate cu prevederile art.63 din Regulamentul Camerei Deputaţilor, republicat, cele două comisii au dezbătut separat propunerea legislativă.
La şedinţa Comisiei pentru învăţământ, ştiinţă, tineret şi sport din data de 25 februarie 2014 şi-au înregistrat prezenţa  20 deputaţi din totalul de 28 membri ai Comisiei. La dezbateri  a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Andrei Gheorghe Kiraly – secretar de stat în cadrul Ministerului Educaţiei Naţionale. 

La şedinţa Comisiei pentru sănătate şi familie din data de 25 martie 2014 şi-au înregistrat prezenţa 17 deputaţi din totalul de 18 membri ai Comisiei.La dezbateri a participat, în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Răzvan Vulcănescu – subsecretar în cadrul Ministerului Sănătăţii.

Raportul comisiilor a fost adoptat cu majoritate de voturi.


Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, Camera Deputaţilor este  Cameră decizională. 

Senatul, în calitate de primă Cameră sesizată, a respins această propunerii legislative în şedinţa din 11 februarie 2014.


În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.73 din Constituţia României, republicată.


În urma finalizării dezbaterilor, Comisiile propun  Plenului Camerei Deputaţilor respingerea propunerii legislative din următoarele considerente:


- iniţiatorii nu au indicat sursa de finanţare necesară implementării soluţiilor legislative propuse prin proiectul de act normativ, în conformitate cu prevederile art. 138 alin.(5) din Constituţia României, republicată, potrivit căruia: “Nici o cheltuială bugetară nu poate fi aprobată fără stabilirea sursei de finanţare”. Iniţiativa legislativă are implicaţii asupra bugetului de stat, fiind astfel aplicabile dispoziţiile art.15 din Legea nr.500/2002 privind finanţele publice, cu modificările şi completările ulterioare, respectiv prezentarea fişei financiare însoţită de ipotezele şi metodologia de calcul utilizată.

- introducerea cartelelor de acces în unităţile sanitare, în special la nivelul spitalelor, se poate constitui într-o măsură care va împiedica pacientul să beneficieze de suportul familiei, având în vedere că numărul de vizitatori este variabil, iar numărul cartelelor de acces limitat;


-  nu se precizează care sunt destinatarii actului normativ: angajaţi, beneficiarii serviciului public – bolnavi, elevi, vizitatori/aparţinători – membri de familie, prieteni.  


PREŞEDINTE


             PREŞEDINTE
          Angel TÎLVĂR 
                                 Rodica NASSAR


            SECRETAR 


                SECRETAR
       Victor CRISTEA


               Florin BUICU       

Consilier parlamentar





     Consilier  parlamentar

Ioana Florina Mînzu 
      

                                                 Cristina Bologan

